Wir, Albr̄, von gots gnaden ✳ hertzog ze Oͤsterˀ, ✳ ze Steyr, ✳ ze Kêrnden ✳ und ze Krayn, ✳ graf ze Tyrol ✳ ꝫˀ, ✳ tuͦn kunt ✳ fùr uns, ✳ unsern lieben pruͦder hˀtzog Leupoltn̄
und unser paider erben, ✳ daz die erbêrn, geistlichen frawͤn, ✳ unser besunder getˀwͤn andechtigen, ✳ die eͣbtessinn ✳ und der convent gemainlich des klosters ze
Kùnigsvelt, ✳ Sand Claren ordens, ✳ unsˀr vordern ✳ und unsˀr stift in Kostentzer bistuͦm, ✳ mit irn briefen und bei dem erwirdigen ✳ hˀn Johansen, bischoff
ze Brichsen, ✳ uns kunt getan ✳ und embotten habent, ✳ wie und warumbe inen ✳ der hof ze Rynvelden, gelegen in Elsazz, ✳ den unser vordˀn zuͦ derselben
stift gegeben habent, ✳ unnûtzlich sey, und habent uns fleizziklich gebetten, ✳ daz wir durch des egen̄ unsers gotzhauses ✳ und irselbs ✳ notdurft willen ✳
inen gunnen ✳ den egen̄ hof ✳ und swaz dazuͦ gehoͤrt ✳ ze vˀchauffen, ✳ also ✳ swas in geltes davon gevalle, ✳ daz si ✳ das ✳ mit wizzen ✳ und rate unsˀs lantvogtes
und phlegêrs in Ergoͤw, wer der ✳ ye zuͦ den zeiten sei, ✳ hinwider anlegen und bewenden ✳ an liggende guͤtˀ, die si aigenlich zuͦ demselben gotzhause chauffen,
odˀ daz si ✳ mit derselb̄n beraitschaft ✳ loͤsen soliche unseˀ vˀsatzte phantguͤtˀ, die unser vordˀn in Ergoͤw und in Thurgoͤw, ✳ uf dem Swartzwalde, uf den Botzbˀg,
und dar undˀ, in dem Friktal und in andˀn unsˀn kraizzen ✳ gepieten und gerichten, ✳ die dazuͦ gehoͤrent, vˀsatzt habent, ✳ das haben wir getan und habn̄ nach
rate unsers rates ✳ den vorgen̄ klostˀfrawn des allez also gegunnen ✳ und vˀhenget, als vorgeschriben stet, ✳ mit solichem undˀscheide, daz si der egen̄ beraitschaft,
als vil si wellent, legen und wenden mugen ✳ an unseˀ vˀsatzte guͤtˀ, die in aller pest gelegen sind ✳ usgenomen alain pùrge, ✳ stette ✳ und meͣrkte, ✳ die si dhaine
mit kraft ditz briefs geloͤsen mugen, ✳ was si ✳ aber andˀr unsˀr guͤtˀ loͤsent, da sullen in die leute, ✳ den si stent, der losinge gehorsam sein umb alzvil geltes,
als ir phantbriefe sagent, ✳ ane alle irrunge und widˀrede, als voͤlliklich, als unsselber ✳ und swas dˀselben unsrˀ guͤtˀ ✳ also von uns in phandes wise hindˀ
die egen̄ klosterfrawn koment, darumbe sullen si uns geben ir vˀsigelte gegenbriefe, ✳ da mitte si bechennen und sich vˀpinden, als wir des notdurftig
sein, ✳ daz si ✳ uns ✳ und unsˀn erben ✳ der losung ✳ her widˀ umb alz vil geltes ✳ stat tuͦn ✳ und gehorsam sein, wenne wir die an si vordˀn ane alle gevˀde, ✳ swas si
ouch dˀselben unsˀr vˀsatzten guͤtˀ, ✳ die weile wir si unerloͤset haben, ✳ geniezzent, ✳ des gunnen wir in wol, ✳ und geben in ✳ dieselben nûzze lauterlich durch
got ✳ und durch hailes willen ✳ unsrˀ vordˀn ✳ und unsrˀ sele, ✳ uns und unsˀn erben unschedlich, ✳ an der obristen herschaft und rechten erbschaft dˀselbn̄ guͤtˀ,
swaz si aber des obgen̄ geltes nicht legent an unsre phantguͤtˀ ✳ und swas beraitschaft in ✳ hienach gevallet ✳ von losunge wegen der phantguͤtˀ, ✳ die si ✳ alz
vorgeschriben stet, hinder sich bringent, ✳ die sullen si mit wizzen unsers lantvogs ✳ keren und bewenden ✳ an ander erb und aigen, ✳ das liggende guͤtˀ haizzen
und sein durch daz an des egen̄ hofes stat, ✳ andˀ liggende guͤter zuͦ dem vorgen̄ gotzhause ✳ aigenlich pracht und getzogen werden, ✳ dar umbe emphelh̄n und
gepieten wir ernstlich ✳ unserm lantvogte in Ergoͤw, wer der ye ze den zeiten ist, ✳ daz er von unsˀn wegen ✳ den vorgen̄ klosterfrawn ze Kunigsvelt ✳ des alles
gêntzlich also stat tuͦ ✳ und gehulfen sey, als vorgeschriben stet fûrderlich, ✳ ane alle irrunge, ✳ mit urchund ditz briefs, ✳ geben ze Prag, an mêntag ✳ nach
dem sunntag, als man singet judica in der vasten, ✳ nach Christs gepùrde ✳ drewtzehenhunder jar, ✳ darnach in dem acht und sechtzigistem jar.
✳ d ✳ ꝯc̄̄ ✳ Haidenr₎ d̄ Meissow ✳ Dachspgˀ
Wolfg₎ m̄ cꝭ ✳ et Wehingˀ m̄ cameˀ